जिला फैजाबाद। दर्शननगर मा बना मंडलीय चिकित्सालय मा अबहीं सुविधा कै बहुत कमी बाय। मशीन बन्द हुवय से 2 सितम्बर का मरीजन का बिना जांच कराये वापस लउटै का परा।
मंडलीय अस्पताल कै 7 अगस्त का मुख्यमंत्री लखनऊ से लोकार्पण करे रहे। लकिन न अबहीं तक मानक के अनुसार स्टाप तैनात अहैं न ही सुविधा बाय। 2 सितम्बर का सी.टी. स्कैन, एम.आर.आई. कै मशीन मा ताला बन्द मिला। मरीजन का बिना जांच दवा दइके भेज दियागै।
सराय रासी कै मरीज विजय बहादुर बताइन कि इंफेक्शन रहा। बिना ब्लड जांच कै दवा दीन गै। यइसेन कइयौ मरीज बिना जांच कै दवा लइके वापस गइन।
सी.एम.ओ. डाक्टर राधेश्याम यादव बताइन कि मंडलीय अस्पताल मा मानक के अनुसार डाक्टर समेत स्टाप के तैनाती के ताई शासन का रिपोर्ट भेजा गै बाय। जेतना कम होइहंै उनका शासन स्तर से तैनात कीन जाये।
बिना जांच वापस लउटे मरीज
जिला फैजाबाद। दर्शननगर मा बना मंडलीय चिकित्सालय मा अबहीं सुविधा कै बहुत कमी बाय। मशीन बन्द हुवय से 2 सितम्बर का मरीजन का बिना जांच कराये वापस लउटै का परा।
awa_Deva awa_Deva awa_Deva awa_Deva bho_Deva awa_Deva